Ifølge oplysninger fra Aalborg Kaserner skete ulykken tirsdag formiddag på Høvejen ved Nørresundby, da en lastbil kom kørende i samme retning, som de 30 soldater kom gående, og lastbilen er tilsyneladende så tæt på delingen, at den rammer nogle af soldaternes våben, som de har over skuldrene. Derved bliver soldaterne "skubbet til" - hvilket medfører, at to af soldaterne kommer lettere til skade. Delingen var på vej til skydeøvelser, men det er nu blevet aflyst. Delingen er ifølge oplysninger fra Aalborg Kaserne blevet kørt tilbage til kasernen, hvor der tirsdag vil være debriefing. Ifølge politiets oplysninger er to soldater blevet kørt til tjek på sygehuset. Politiet har afhørt den pågældende lastbilchauffør, men har indtil videre ikke yderligere om ulykken tirsdag formiddag på Høvejen ved Nørresundby.

Opsummering:
To soldater blev under march er tirsdag klokken 9 blevet påkørt af en lastbil..Der er tale om soldater fra en deling på 30 fra Aalborg Kaserne, der  var på vej til skydebanen. De to soldater er ikke kommet alvorligt til skade.